
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 60 

8 Απριλίου 2016 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

38. Τροποποίηση Π.δ. 230/1998 «Αρμοδιότητες και δι¬ 

άρθρωση της Κεντρικής Υπηρεσίας του Υπουρ¬ 
γείου Εξωτερικών» (Α' 177). 1 

39. Τροποποίηση Π.δ. 194/1998 (Α' 144) - Σύσταση μίας 

(1) προσωποπαγούς θέσεως ιδιαιτέρας γραμμα- 
τέως με σύμβαση εργασίας ιδιωτικού δικαίου αο¬ 
ρίστου χρόνου στην Πρεσβεία της Ελλάδας στην 
Βιέννη. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 38 

Τροποπσίηση Π.δ. 230/1998 «Αρμοδιότητες και διάρθρω¬ 
ση της Κεντρικής Υπηρεσίας του Υπουργείου Εξω¬ 
τερικών» (Α' 177). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 11 του 
Οργανισμού του Υπουργείου Εξωτερικών, που κυρώθη¬ 
κε με το άρθρο πρώτο του Ν. 3566/2007 «Κύρωση ως 
Κώδικα του "Οργανισμού του Υπουργείου Εξωτερικών"» 
(Α' 117), άπως τροποποιηθείς ισχύει. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά άργανα, που 
κυρώθηκε με το άρθρο πρώτο του Π.δ. 63/2005 «Κωδι¬ 
κοποίηση της νσμοθεσίας για την Κυβέρνηση και τα 
κυβερνητικά άργανα» (Α' 98), όπως τρσποπσιηθέν ισχύει. 

3. Το Π.δ. 73/2015 «Διορισμός Αντιπροέδρου της Κυ¬ 
βέρνησης Υπσυργών, Αναπληρωτών Υπσυργών και Υφυ¬ 
πουργών» (Α' 116^ 

4. Την υπ’ αριθ. Υ21/06.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργά Εσωτερικών και Διοικητικής Ανασυγκράτησης 
Χριστόφορο Βερναρδάκη» (Β' 2144). 


5. Την υπ’ αριθ. Υ29/08.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργά Οικονομικών Γεώργιο Χουλιαράκη» (Β' 2168). 

6. Το γεγονός ότι από την εφαρμογή των διατάξεων 
του παράντος διατάγματος δεν προκαλείται δαπάνη σε 
βάρος του κρατικού προϋπολογισμού. 

7. Την υπ’ αριθ. Α.Π.Φ. 083/ΑΣ 12596/17.12.2015 εισή¬ 
γηση της ΣΤ4 Διεύθυνσης Οικονσμικής Διοίκησης του 
Υπουργείου Εξωτερικών σχετικά με τις δημσσιονομικές 
επιπτώσεις του παράντος διατάγματος. 

8. Την 54/2016 γνωμοδάτηση του Συμβουλίου της Επι- 
κρατείας με πρόταση του Αναπληρωτή Υπουργού Εσω¬ 
τερικών και Διοικητικής Ανασυγκρότησης, του Υπουργού 
Εξωτερικών και του Αναπληρωτή Υπουργού Οικονομι¬ 
κών, αποφασίζουμε: 

Άρθρο 1 

Αντικαθίσταται τσ άρθρο 34 του Π.δ. 230/1998 άπως 
τροποποιηθέν ισχύει, ως εξής: 

«Άρθρο 34 

Δ2 Διεύθυνση ΝΑΤΟ και Ευρωατλαντικής Ασφάλειας 
Αρμοδιάτητες - Διάρθρωση 

1. Στην αρμοδιότητα της Δ2 Διεύθυνσης ΝΑΤΟ και 
Ευρωατλαντικής Ασφάλειας αυτόνομα ή σε συνεργα¬ 
σία με το Υπουργείο Εθνικής Άμυνας και τυχόν άλλα 
υπουργεία ή Υπηρεσίες ανήκσυν: 

α. Ο χειρισμός και η ρύθμιση κάθε θέματσς πσυ ανά¬ 
γεται στην συμμετοχή της Ελλάδος στο Βορειοατλα¬ 
ντικά Σύμφωνο (ΝΑΤΟ) καθώς και τα θέματα Ελέγχου 
Συμβατικών Εξοπλισμών. 

β. Η συγκέντρωση, επεξεργασία και αξιοπσίηση πλη¬ 
ροφοριών και στοιχείων που αφορούν το Ευρωατλαντι- 
κά περιβάλλον ασφαλείας ειδικάτερα δε θεμάτων που 
αφορούν το ΝΑΤΟ και τις σημειούμενες στο πλαίσιά τσυ 
εξελίξεις. Η εκτίμηση της σημασίας των στσιχείων αυ¬ 
τών ως προς τις τυχάν επιπτώσεις τσυς στις ελληνικές 
υποθέσεις και συμφέροντα. Επίσης η υποβολή εισηγήσε¬ 
ων, σε συνεργασία και με άλλες συναρμόδιες Υπηρεσίες 
του Κράτους ως προς την ακολουθητέα πολιτική στο 
ΝΑΤΟ και γενικότερα ως προς την χάραξη της Αρχιτε¬ 
κτονικής Ασφαλείας στον Ευρωατλαντικά χώρο. 

γ. Η παρακολούθηση και ο χειρισμός των θεμάτων που 
αφορούν το καθεστώς Ελέγχου Συμβατικών Εξοπλισμών 
περιλαμβανόμενου και του εκσυγχρονισμού των οικείων 
Συνθηκών (Συμβατικές Δυνάμεις στην Ευρώπη-ΟΕΕ, Κεί¬ 
μενο Βιέννης Συνθήκη Ανοικτών Ουρανών). Η διατύπωση 
προτάσεων για τις θέσεις της Ελλάδος σε θέματα αφο¬ 
πλισμού και διεθνούς ασφάλειας. Η παρακολούθηση, στο 
πλαίσιο των αρμοδιοτήτων του Υπουργείου Εξωτερικών, 
της υλοποίησης των συμφωνιών για την μείωση των 
συμβατικών δυνάμεων στην Ευρώπη. 

δ. Η συμμετοχή στην Μικτή Επιτροπή των Υπουργείων 
Εξωτερικών και Εθνικής Άμυνας καθώς και η μέριμνα 
για την σύγκληση της εν λόγω Επιτροπής σε τακτικά 
διαστήματα. 

ε. Η παρακολούθηση της δραστηριότητας διεθνών 
και ελληνικών οργανώσεων που αποβλέπουν στην ευ¬ 
ρύτερη διάδοση και προώθηση των αρχών και σκοπών 
της Ατλαντικής Συμμαχίας και της έννοιας της Ευρω- 
ατλαντικής Ασφάλειας καθώς και η ενημέρωση όσων 
μετέχουν, από ελληνικής πλευράς στις εργασίες των 
οργανώσεων αυτών. 

στ. Η ενημέρωση άλλων Υπουργείων, Υπηρεσιών και 
Οργανισμών καθώς και άλλων Διευθύνσεων του Υπουρ¬ 
γείου για κάθε θέμα συναφούς αρμοδιότητάς τους που 
αφορά το ΝΑΤΟ, τις εξελίξεις στο καθεστώς Ελέγχου 
Συμβατικών Εξοπλισμών και γενικάτερα την Ευρωατ- 
λαντική Ασφάλεια. 

η. Η φύλαξη της διαβαθμισμένης αλληλογραφίας η 
οποία απευθύνεται ή κοινοποιείται στην Δ2 Διεύθυνση 
ή σχετίζεται με το αντικείμενο και τις αρμοδιότητές της. 

2. Η Δ2 Διεύθυνση ΝΑΤΟ και Ευρωατλαντικής Ασφά¬ 
λειας περιλαμβάνει τρία (3) τμήματα, η αρμοδιότητα 
των οποίων κατανέμεται ως ακολούθως: 

I. Πολιτική Διάσταση ΝΑΤΟ. Βορειοατλαντικά Συμβούλιο, 
Επιτροπές Συμμαχίας Εταιρικές Σχέσεις Επιχειρήσεις. 

II. Στρατιωτική Διάσταση ΝΑΤΟ. Αμυντική πολιτική, 
συμπεριλαμβανομένης της Πυρηνικής πολιτικής και της 
Κυβερνοάμυνας, Ασκήσεις Μετασχηματισμός Συμμαχίας. 

ΙΙΙ.Έλεγχος Συμβατικών Εξοπλισμών. Θέματα συμβατι¬ 
κών δυνάμεων στην Ευρώπη (ΣΔΕ-ΟΕΕ), Συνθήκη Ανοι¬ 
κτών Ουρανών, Κείμενο Βιέννης. Η Συμμετοχή σε συνα¬ 
φείς ομάδες εργασίας του ΝΑΤΟ, για την διαμόρφωση 
της πολιτικής επί των ως άνω θεμάτων. Συνεργασία 
με τις αρμόδιες Υπηρεσίες του Υπουργείου Άμυνας». 

Άρθρο 2 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 3 Απριλίου 2016 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΕΞΩΤΕΡΙΚΩΝ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ ΝΙΚΟΛΑΟΣ ΚΟΤΖΙΑΣ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΧΟΥΛΙΑΡΑΚΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 39 

Τροποποίηση Π.δ. 194/1998 (Α' 144) - Σύσταση μίας (1) 
προσωποπαγούς θέσεως ιδιαιτέρας γραμματέ- 
ως με σύμβαση εργασίας ιδιωτικού δικαίου αο¬ 
ρίστου χρόνου στην Πρεσβεία της Ελλάδας στην 
Βιέννη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 41 και 
της παραγράφου 2 του άρθρου 149 του Οργανισμού του 
Υπουργείου Εξωτερικών, που κυρώθηκε με το άρθρο 
πρώτο του Ν. 3566/2007 «Κύρωση ως Κώδικα του "Ορ¬ 
γανισμού του Υπουργείου Εξωτερικών"» (Α' 117), όπως 
τροποποιηθείς ισχύει. 

2. Την υπ’ αριθ. 119/2015 Γνωμοδότηση του Νομικού 
Συμβουλίου του Κράτους. 

3. Τις διατάξεις του Π.δ. 113/2010 «Ανάληψη υποχρεώ¬ 
σεων από τους διατάκτες» (Α' 194). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

5. Την υπ’ αριθ. Υ21/06.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Χριστόφορο Βερναρδάκη» (Β' 2144). 

6. Την υπ’ αριθ. Υ29/08.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

7. Τις Α.Π.ΜΕ.2/085/0284/120.12/11.12.2015 (Α.Δ.Α. 
6Ξ4ΠΕ-5Μ9) και Α.Π.ΜΕ.2/085/0291/120.13/11.12.2015 (Α.Δ.Α. 
Ω6ΩΖΕ-1ΧΕ) αποφάσεις ανάληψης υποχρέωσης της ΣΤ4 
Διεύθυνσης Οικονομικής Διοίκησης του Υπουργείου 
Εξωτερικών. 

8. Το γεγονός ότι από την εφαρμογή των διατάξε¬ 
ων του παρόντος διατάγματος προκαλείται σε βάρος 
του κρατικού προϋπολογισμού ετήσια δαπάνη ύψους 
31.012,92 ευρώ (Φορέας 09-120, Κ.Α.Ε. 0284 και 0291), η 
οποία θα καλυφθεί από τις εγγεγραμμένες πιστώσεις 
του προϋπολογισμού του Υπουργείου Εξωτερικών (Εισή¬ 
γηση Α.Π. Φ.081/ΑΣ 12865/29.12.2015 ΣΤ' Γενικού Διευθυ¬ 
ντή Προσωπικού, Οργάνωσης και Οικονομικής Διοίκησης 
του Υπουργείου Εξωτερικών). 

9. Την υπ’ αριθ. 39/2016 γνωμοδάτηση του Συμβουλίου 
της Επικρατείας με πρόταση του Υπουργού Εξωτερικών, 
του Αναπληρωτή Υπουργού Εσωτερικών και Διοικητι¬ 
κής Ανασυγκρότησης και του Αναπληρωτή Υπουργού 
Οικονομικών, αποφασίζουμε: 

Άρθρο 1 

Τροποποιείται η σύνθεση του προσωπικού της Πρε¬ 
σβείας της Ελλάδας στην Βιέννη, όπως προβλέπεται στο 

άρθρο 2 του Π.δ. 194/1998 «Περί συνθέσεως προσωπικού 
διπλωματικών και προξενικών αρχών» (Α' 144) (Πίνακας Α', 
Πρεσβείες - Μόνιμες Αντιπροσωπείες, παράγραφσς 17) 
με τη σύσταση μίας (1) προσωπσπαγσύς θέσεως ιδι¬ 
αιτέρας γραμματέως με σύμβαση εργασίας ιδιωτικού 
δικαίου αορίστου χρόνου. 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή τσυ στην Εφημερίδα της Κυβερνήσεως. 


Στσν Υπσυργό Εξωτερικών ανατίθεται η δημσσίευση 
και εκτέλεση τσυ παρόντσς διατάγματσς. 

Αθήνα, 3 Απριλίου 2016 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΕΞΩΤΕΡΙΚΩΝ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ ΝΙΚΟΛΑΟΣ ΚΟΤΖΙΑΣ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΧΟΥΛΙΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΟΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορψή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.β1.9Γ. Γ ια τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΟΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ίαχ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.Θΐ.9Γ 

Πληροφορίες σχετικά με την λειτουργία της ιστοσελίδας: ήθΙράθ8Κ.Θΐ@θ1.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: ννθΐ3ηΐ38ΐθΓ.θΙ@Θΐ.9Γ 
Πληροφορίες για γενικό πρωτόκολλο και αλληλογραφία: 9ΐ·3ηΐΓπ3ΐθΪ3@θ1.9Γ 

ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι11ο://\«\Λ/νϊ.?1.αΓ - 0-πη3ΐΙ: \Λ/0ΐ)πη35ΐ0Γ.0ΐ@0ΐ.αΓ 

